RIIGIHANKE ALUSDOKUMENT							26.07.2018

Põlva Vallavalitsus korraldab riigihangete seaduse § 14 lõige 1 punkti 2 alusel alla lihthanke piirmäära jääva menetlusega riigihanke „Tilsi mõisa peahoone katusekatte vahetus/avariitööd“ ning teeb ettepaneku esitada hinnapakkumus. 

1.	ÜLDOSA
Hankija nimi:		Põlva Vallavalitsus
Hankija registrikood:		75038581
Hankija kontaktandmed:		Kesk 15, 63308 Põlva linn
Hankija esindaja, hanke eest 		Jaan Purge, ehitusspetsialist, tel 58370896, 
vastutav isik ja täiendav info:		e-post: jaan.purge@polva.ee
Riigihanke nimetus:		„Tilsi mõisa peahoone katusekatte vahetus/avariitööd “
Hankemenetluse liik:		Alla lihthanke piirmäära
Pakkumuse esitamise koht:		e-posti teel info@polva.ee
Pakkumuse esitamise tähtpäev:		02.08.2018 kell 13.00
Riigihanke eeldatav maksumus	58 792 eurot (ilma käibemaksuta).
2.	ÜLDIST
Põlva Vallavalitsus soovib tellida Tilsi mõisa peahoone avariilises seisukorras oleva katusekatte vahetust. Varasemal ajal (alates 2014 aastast) on etappide kaupa välja vahetatud umbes pool hoone avariilises seisus olevast katusest, mille käigus asendati vana eterniidist katusekate käsitsi valtsitud tsinkplekist katusekattega. Tilsi mõisa peahoone on arvel kultuurimälestiste riiklikus registris arhitektuurimälestisena, reg nr. 23737.
2.1.	Tööde kirjeldus
Ehitustööd tuleb teostada vastavalt Kuubuk Projekt OÜ poolt koostatud põhiprojektile „Tilsi mõisa peahoone konserveerimise ehitusprojekt (katusekatte vahetus)“, töö nr 1229 (vt lisa 2). 
Hankija soovib hanke tulemusel katusekatte vahetust kogu hoone ulatuses vastavalt pakkumuse maksumuse vormil 1 (vt. lisa 1) kirjeldatud ehitustöödele ja skeemil 1 (vt. lisa 3) kajastatud katuse plaanile. 
2.2.	Töövõtja kohustuseks on vajadusel koostada ehituslikud montaažijoonised, tööprojektile vastavad joonised. ning, mis on vajalikud ehitustööde ja omanikujärelevalve teostamiseks.  
3.	HANKETINGIMUSED 
3.1.	Esitatav pakkumus peab vastama hankes esitatud tingimustele ja nõuetele. Alternatiivsete pakkumuste esitamine ei ole lubatud.
3.2.	Pakkumus peab olema jõus minimaalselt 60 päeva alates pakkumuse esitamise tähtpäevast.
3.3.	Pakkumus tuleb esitada eesti keeles ja etteantud Vormil 1 ja Vormil 2.
3.4.	Edukaks pakkumiseks tunnistatakse madalaima kogumaksumusega pakkumus.
3.5.	Pakkuja peab omama registreeringut Majandustegevuse registris tegevusalal üldehituslik ehitamine ning tegevusluba muinsuskaitse all olevate ehitismälestiste (hoonete) restaureerimiseks. Hankija kontrollib iseseisvalt nimetatud registreeringute olemasolu avalikest registritest.
3.6.	Pakkujal peab olema sarnaste tööde teostamise kogemus. Sarnasteks töödeks loetakse käsitsi valtsitud plekist katusekatete ehitamist. Pakkuja peab olema viimase kolme aasta jooksul ehitanud või restaureerinud vähemalt kaks samaväärset katust. Pakkuja esitab kogemuse kinnituseks viimase kolme aasta jooksul täidetud lepingute info nende nimetuse/lühikirjelduse, sõlmimise kuupäevade ja infoga teiste lepingupoolte kohta.
3.7.	Tilsi mõisa peahoone uus katusekate peab olema paigaldatud hiljemalt 23. november 2018.
3.8.	Hankijal on õigus tagasi lükata kõik pakkumused, kui Hankija rahalised vahendid ei võimalda Hankelepingut sõlmida.
4.	HANKELEPINGU TINGIMUSED
4.1	Hankija sõlmib edukaks tunnistatud pakkumuse esitanud pakkujaga hankelepingu. Hankija ja edukaks tunnistatud pakkumuse esitanud pakkuja vahel sõlmitavas lepingus nimetatakse lepingut „Töövõtulepinguks“, hankijat „Tellijaks“ ja pakkujat „Töövõtjaks“. 
4.2	Hankelepingu sõlmimisel on aluseks riigihanke alusdokument koos lisadega  ning pakkumine.
4.3	Hankelepingu täitmiseks ettemaksu ei maksta. Arvete esitamise õigus on kord kuus peale kuu jooksul teostatud ehitustööde vastuvõtmise-üleandmise akti mõlema poole allkirjastamist. 
4.4	Esitatud arve maksetähtajaks peab olema vähemalt 10 päeva.
4.5	Hankelepingu täitmise periood alates lepingu sõlmimisest on ca 2,5 kuud, kuid mitte hiljem kui 23. november 2018.
5.	OSALEMISTINGIMUSED 
5.1.	Elektrooniliselt esitatud pakkumus (e-posti teel) peab olema digitaalselt allkirjastatud pakkuja juriidilise esindaja, volitatud isiku või pakkumuse eest vastutava isiku poolt.
5.2.	Hankija lükkab tagasi kõik pakkumused, mis ei vasta riigihanke alusdokumentides ja selle lisades nõutud tingimustele.
5.3.	Hankija võib tagasi lükata kõik pakkumused, kui esitatud pakkumuse maksumused ületavad asutuse finantsilisi vahendeid antud hanget finantseerida.
6.	ESITATAVAD DOKUMENDID
6.1	Pakkuja peab esitama alljärgnevad dokumendid:
-	hinnapakkumus vastavalt pakkumuse Vormile 1 ja Vormile 2;
-	vajadusel volikiri pakkumuse esitamiseks;
7.	RIIGIHANKE ALUSDOKUMENDI LISAD
Lisa 1 – Vorm 1. Pakkumuse maksumuse vorm
Lisa 2 – Katusekatte vahetuse põhiprojekt. 
Lisa 3 – Katuse plaan
Lisa 4 – Töövõtulepingu projekt
Lisa 5 – Vorm 2. Pakkumuse maksumuse vorm tööliikide kaupa (Excel)